
E L Ő T E R J E S Z T É S

Sülysáp Város Önkormányzata Képviselő-testületének

2017. április 27-én tartandó munkaterv szerinti ülésére

3. napirendhez

Tárgy:
Beszámoló a házi gyermekorvosi körzetek 2016. évi munkájáról
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 13. § (1) 4. pontja, valamint az egészségügyről szóló 1997. évi CLIV. törvény 152. § (1) bekezdése alapján a helyi önkormányzatok feladata az egészségügyi alapellátások körében a háziorvosi, a házi gyermekorvosi, a fogorvosi és a védőnői ellátásról gondoskodni, amit önkormányzatunk – a védőnői ellátás kivételével – feladat-ellátási szerződések keretében biztosít.

A megfelelő ellátás fenntartása érdekében elengedhetetlen a folyamatos tájékozódás a különböző egészségügyi területeken folyó munkáról, ezért évről évre bekérjük a településünkön működő egészségügyi szakemberek beszámolóit a szakterületük állapotáról.

Jelen előterjesztés keretén belül kérem a házi gyermekorvosi körzetek beszámolóinak szíves megtárgyalását és elfogadását.

…/2017. (IV. 27.) ÖKT határozati javaslat

Sülysáp Város Önkormányzatának Képviselő-testülete Dr. Prohászka-Rád Imre Ferenc házi gyermekorvos beszámolóját az I. számú házi gyermekorvosi körzet 2016. évi munkájáról elfogadja.
Határidő: azonnal
Felelős: polgármester
…/2017. (IV. 27.) ÖKT határozati javaslat

Sülysáp Város Önkormányzatának Képviselő-testülete Dr. Balog Erzsébet házi gyermekorvos beszámolóját a II. számú házi gyermekorvosi körzet 2016. évi munkájáról elfogadja.
Határidő: azonnal
Felelős: polgármester
Sülysáp, 2017. április 20.

Horinka László s.k.


polgármester
1. MELLÉKLET – Süly és Szőlős
Beszámoló

2016.01.01.-2016.12.31-ig az I. körzetben elvégzett tevékenységünkről

Praxislétszám 2016.12.31-ig: 861 fő.

Forgalmi adataink:

· Január: 588

· Február: 711

· Március: 597

· Április: 474

· Május: 469

· Június: 307

· Július: 186

· Augusztus: 240

· Szeptember: 451

· Október: 451

· November: 564

· December: 504

Éves forgalmunk: 5542.

A beteg otthonában történt ellátások száma: 59 fő.

A praxisba bejelentkezett újszülöttek száma: 44 fő.

Csak anyatejesen táplált 0-6 hónapos csecsemők száma: 10

Kórházba utaltak száma: 6

Kivizsgálásra utaltak száma: 183

Gondozottak összesen: 30 fő, ez 3.48%-a a praxis létszámának.

· Artériás betegségek: 1

· Hypertonia: 1

· Húgyúti betegségek: 2

· Egyéb keringési betegségek: 2

· Daganatos betegségek: 1

· Légzőszervi betegségek: 10

· Mozgásszervi betegségek: 3

· Pszichiátriai betegségek: 1

· Neurológiai betegségek: 2

· Egyéb Endocrin betegségek: 3

· Fejlődési rendellenességek: 1

· Érzékszervi veszélyeztetett: 2

· Gyermek pszichiátriai: 1

Szűrések:

· 6 évesek: 35

· 5 évesek: 39

· 4 évesek: 39

· 3 évesek: 36

· 2 évesek: 45

· 1 évesek: 42

Összesen: 236 fő.

A Móra Ferenc Általános Iskola diákjainak szűrése: 158 fő.

Kiszűrtek száma: 116

· Szemészet:15

· Caries:14

· Obesitas:18

· Oszteoartikuláris betegségek:32

· Cardiovasculáris betegségek:8

· Hypertonia:5

· Sovány:23

· Golyva: 1

Tagiskola diákjainak szűrése: 81 fő.

Kiszűrtek száma: 42

· Caries: 12

· Obesitas: 13

· Szemészet: 7

· Oszteoartikuláris betegségek: 5

· Cardiovasculáris betegségek: 3

· Bőrgyógyászat: 1

· Asperger syndroma: 1

A kiszűrteket beutalókkal elláttuk a megfelelő szakvizsgálatokra!

Továbbra is reménykedve várjuk,hogy az Önkormányzat által tavaly elkezdett rendelő felújítás folytatódik!

Sülysáp, 2017. április 11.
Tisztelettel:

Dr. Prohászka-Rád Imre Ferenc

házi gyermekorvos
2. MELLÉKLET – Sáp
Beszámoló 2016. évi gyermekorvosi tevékenységről a

II. sz. Gyermekorvosi Körzetben
T. Képviselő-testület!
T. Polgármester Úr!

2016.01.01.-2016.12.31. közötti időszakban a Gyermekorvosi rendelőben a következő órarenddel dolgoztunk: H:14-17:30, K: 8-11, Sz: 14-17:30, Cs: 8.11 P: 10-12 óra.

Az asszisztensnői tevékenységet áprilisi hónaptól Szántainé Kiss Ildikó végezte.

A tanácsadást a Kossuth Lajos utcai rendelőben szerdán, a Fő utcai rendelőben páros héten hétfőn végeztem. A kötelező védőoltásokat általában 1-2 kivétellel sikerül időben megadni, a szülőkkel a kapcsolatunk jónak mondható. Továbbra is fontosnak tartjuk azt, hogy tájékoztassuk a szülőket az ajánlott védőoltásokról és hangsúlyt fektetünk az egészséges táplálkozásra is.

2016 év végén a praxisba 1158 gondozott tartózott. Ebben az évben a rendelőben 7261 beteget, a tanácsadóban1080 babát láttunk el.

Az utóbbi évben 65 baba született a körzetben, ebből 52 sülysápi. Az újszülöttek között 3 koraszülött baba volt (két baba 1000 g alatti születési súlyú), 4 veszélyeztetett szociális indok,2 veszélyeztetett egészségi ok miatt.

Sajnos, továbbra is sok az anyagi gondokkal küzdő családok száma.

Naponta átlagban 35-40 beteget láttunk el. Késő ősztől-tavaszig, a betegforgalom általában ennek duplája, és ennek megfelelően a rendelési idő is hosszabb ideig tartott. A gyermekek túlnyomó többsége légúti fertőzések miatt jelentkeztek, kora tavasztól gyomor-bélhurut illetve allergiás betegségek is gyakoriak voltak. A téli hónapokban az influenza illetve influenzaszerű tünetekkel jelentkező betegek száma, ebben az évben is igen magas volt országszerte, ennek megfelelően a mi körzetünkbe is. A szövődményekkel gyógyulás ebben az évben kevesebb volt. Azt tapasztalom, hogy az utóbbi években egyre kevesebben veszik igénybe az influenza elleni védőoltást.

A krónikus betegek közül továbbra is az allergiás-asztmás betegek voltak túlsúlyban, sok a tartási rendellenesség és a túlsúly, egyre több a szemüveges gyermek.

Szükség esetén továbbra is történik vérvétel és EKG vizsgálat a rendelőben,és arra törekszünk, hogy a rendelések gyermek centrikusak legyenek.

Ebben az évben is voltak kisebb beruházások a rendelőben és több szakmai továbbképzésen vettem részt.

Sülysáp,2017.04.07.
Tisztelettel:


Dr. Balog Erzsébet

házi gyermekorvos

